Santa Anna, miturut tradhisi Katulik, punika ibunipun Bundha Maria, ingkang arupi ibunipun Yésus Kristus.[1][2] Ing salebetipun buku-buku ingkang dipun-ginakaken tiyang-tiyang Kristen nalika abad kaping 2, nami Santa Anna sampun kawentar.[2] Miturut tradhisi salebetipun palakramanipun kaliyan Santo Yoakhim, awalipun kekalihipun boten énggal kagungan putra.[1][2] Kekalihipun teras sembayang dhumateng Gusti supados saged kagungan putra.[1][2] Santa Anna janji manawi kekalihipun pikantuk putra, mila putra puniku badhé dipunpisungsungaken dhumateng Gusti.[1][2] Pngkasanipun Gusti njawab panyuwunan Santa Anna lan garwanipun, saéngga kekalihipun pikantuk putri ingkang dipunparingi asma Maria.[1][2] Ing tembé wingking Maria bakal ngandhut Yésus Kristus.[2]
